CELEX: 62019TN0498
Language: da
Date: 2019-07-09 00:00:00
Title: Sag T-498/19: Sag anlagt den 9. juli 2019 — Banco Cooperativo Español mod SRB

16.9.2019   
            
            
               DA
            
            
               Den Europæiske Unions Tidende
            
            
               C 312/37
            
         
      Sag anlagt den 9. juli 2019 — Banco Cooperativo Español mod SRB
      (Sag T-498/19)
      (2019/C 312/30)
      Processprog: spansk
      
         Parter
      
      
         Sagsøger: Banco Cooperativo Español, SA (Madrid, Spanien) (ved advokaterne D. Sarmiento Ramírez-Escudero og J. Beltrán de Lubiano Sáez de Urabain)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      
                  —
               
               
                  Principalt annulleres den anfægtede afgørelse.
               
            
                  —
               
               
                  Subsidiært
                  
                              a.
                           
                           
                              fastslås det, at artikel 12 og 14 i delegeret forordning 2015/63 ikke finder anvendelse, således som angivet i stævningen, og
                           
                        
                              b.
                           
                           
                              den anfægtede afgørelse annulleres.
                           
                        
            
                  —
               
               
                  Den Fælles Afviklingsinstans tilpligtes under alle omstændigheder at betale sagsomkostningerne.
               
            
         Søgsmålsgrunde og væsentligste argumenter
      
      Det foreliggende søgsmål vedrører afgørelse fra Den Fælles Afviklingsinstans af 16. april 2019 (SRB/ES/SRF/2019/10) om beregning af ex ante-bidrag til Den Fælles Afviklingsfond for bidragsperioden 2019.
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 12, stk. 2, i Kommissionens delegerede forordning (EU) 2015/63 (1).
                  
                              —
                           
                           
                              Sagsøgeren har i denne henseende gjort gældende, at artikel 12 og 14 i den delegerede forordning skal fortolkes således, at en institutsikringsordning oprettet i 2018 skal anerkendes i forbindelse med beregningen af ex ante-bidrag til Den Fælles Afviklingsfond for bidragsperioden 2019.
                           
                        
            
                  2.
               
               
                  Andet og subsidiære anbringende om en ulovlighedsindsigelse i henhold til artikel 277 TEUF, der tilsigter, at Retten fastslår, at artikel 12 og 14 i den delegerede forordning ikke finder anvendelse som følge af tilsidesættelse af artikel 103, stk. 2 og 7, i direktiv 2014/59/EU (2).
                  
                              —
                           
                           
                              Sagsøgeren har i denne henseende gjort gældende, at såfremt artikel 12 og 14 i den delegerede forordning skal fortolkes således, at en institutsikringsordning oprettet i 2018 ikke skal anerkendes i forbindelse med beregningen af ex ante-bidrag til Den Fælles Afviklingsfond for bidragsperioden 2019, da er de ovennævnte artikler i den delegerede forordning i strid med artikel 103, stk. 2 og 7, i direktiv 2014/59/EU, idet de ser bort fra betingelserne for delegationen af beføjelser til Kommissionen, hvorefter (i) bidrag til Afviklingsfonden skal afpasses efter det bidragende instituts risikoprofil, og (ii) bidrag til Afviklingsfonden skal tage deltagelse i en institutsikringsordning i betragtning.
                           
                        
            
         (1)  Kommissionens delegerede forordning (EU) 2015/63 af 21.10.2014 om supplerende regler til Europa-Parlamentets og Rådets direktiv 2014/59/EU for så vidt angår ex ante-bidrag til afviklingsfinansieringsordninger (EUT 2015, L 11, s. 44).
      
         (2)  Europa-Parlamentets og Rådets direktiv 2014/59/EU af 15.5.2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (EUT 2014, L 173, s. 190).